b'\n_START_ARTICLE_\nLeu\xc8\x99eni, H\xc3\xaence\xc8\x99ti\n_START_SECTION_\nGeografie\n_START_PARAGRAPH_\nRelieful, este mult influen\xc8\x9bat de rev\xc4\x83rs\xc4\x83rile r\xc3\xaeului Prut. Este a\xc8\x99ezat pe dou\xc4\x83 dealuri care se numesc Leu\xc8\x99eni sau satul vechi, respectiv Leu\xc8\x99oaia sau satul nou.Prin centrul satului trece r\xc3\xaeul-afluent al Prutului, N\xc3\xaernova, care dup\xc4\x83 alunec\xc4\x83rile de teren din 1998 \xc8\x99i-a mic\xc8\x99orat considerabil debitul. De asemenea pe vale este un \xc8\x99es lung de 4\xe2\x80\x935\xc2\xa0km, \xc8\x99i l\xc4\x83\xc8\x9bimea de 50\xe2\x80\x93100 m, care mai serve\xc8\x99te \xc8\x99i ca bazin de revarsare a riului Prut._NEWLINE_Clima este de tip temperat-maritim\xc4\x83 cu trecere la temperat-continental\xc4\x83. Precipita\xc8\x9biile anuale \xc3\xaen medie 350\xe2\x80\x93400\xc2\xa0mm, cu temperaturi maxime de 40\xc2\xa0\xc2\xb0C \xc8\x99i minime p\xc3\xaen\xc4\x83 la -15\xc2\xa0\xc2\xb0C._NEWLINE_Resursele naturale mai importante sunt reprezentate de c\xc4\x83tre solurile cernoziomuri, p\xc4\x83\xc8\x99unile \xc3\xaentinse, livezile \xc8\x99i p\xc4\x83durile de foioase \xc8\x99i micile p\xc4\x83duri de conifere.\n_START_SECTION_\nEconomie \xc8\x99i infrastructur\xc4\x83\n_START_PARAGRAPH_\nDe prin anii 1500-1600, de la apari\xc8\x9bia satului pe hart\xc4\x83, oamenii s-au str\xc4\x83duit s\xc4\x83-i ridice gradul de valorificare \xc8\x99i s\xc4\x83-l fac\xc4\x83 unul din cele mai frumoase sate. Unul dintre aceste lucruri este \xc8\x99i magistrala M1 numit\xc4\x83 \xc8\x98oseaua Balcani, \xc8\x99oseaua ce leag\xc4\x83 sud-vestul Europei de Europa central\xc4\x83. Exista \xc8\x99i un punct vamal, care serve\xc8\x99te ca loc de munc\xc4\x83 pentru mul\xc8\x9bi locuitori ai satului. \xc3\x8en partea de vest pe o \xc3\xaentindere de 2\xe2\x80\x935\xc2\xa0km p\xc3\xaena la hotarul cu Rom\xc3\xa2nia se afl\xc4\x83 mo\xc8\x99ia satului, terenuri agricole pe care oamenii le folosesc an de an. Mo\xc8\x99ia satului se g\xc4\x83se\xc8\x99te \xc8\x99i la est, unde predomin\xc4\x83 culturile de cereale \xc8\x99i vi\xc8\x9b\xc4\x83-de-vie._NEWLINE_\xc3\x8en componen\xc8\x9ba satului  intr\xc4\x83 \xc8\x99i c\xc4\x83tunul Feteasca care \xc3\xae\xc8\x99i are sediul la prim\xc4\x83ria satului Leu\xc8\x99eni.'